"...AGA MERINEITSIL PISARAID EI OLE,
JA NII KANNATAB TA VEEL PALJU ROHKEM."
VÄIKE MERINEITSI
Ettevaatust!
Rohkem harpuune!
Võrgud valmis panna, mehed!
-Tapke ta, enne kui ta pardale tuleb! -Kus ta on? Las ma vaatan!
Oodake, oodake.
Küll on väle.
-Anna mulle veel üks! -Ta pääseb põgenema!
Ta vist naeratab sulle.
Mööda läks.
-Veel üks. -Kuulge, veel üks!
Kuulge!
Eest ära! Tagasi!
Mida te teete?
-See on merineitsi! -Merineitsi?
Vaata hoolega!
Mis sul arus oli?
See on ohtlik meri.
Ja me elame ohtlikul ajal.
Täna on korallkuu.
Räägitakse, et merekuningas kutsub oma merineitsitütred siis kokku,
et nad mehi surma ahvatleksid.
-Nii räägitaksegi või? -Jah.
Nende lummusele ei saa vastu ka kõige tugevamad.
See on kõigest vana legend.
Tööle tagasi!
-Läki, poisid. -Seda nägid?
Mida ma nägin, Hawkins?
Risttuulehoog lõi just laineid üles, muud midagi.
-See oli merekuninga töö. -Tule mulle appi.
Ta tõmbaks meid ise vee alla, kui saaks.
-Hoogu juurde! -Heiskan grootpurje!
See tross on pingul.
Kus prints Eric on?
Vööris, söör Grimsby.
Eric!
Mida sa seal teed?
Tule kohe tagasi!
Lõpeta minu pärast muretsemine, Grimsby.
Ma olen ehk egoist,
aga ma ei taha kuningannale teatada,
et tema poeg kukkus minu vahikorra ajal üle parda.
Pealegi veel oma sünnipäeval.
Tundub, et seal on Hispaania galeoon, mis seilab maismaa poole.
Võime neile sadamasse järgneda
ja vaadata, millega nad kauplevad.
Meie laev on nagunii triiki täis.
Me oleme siin juba seitse nädalat oma eluga riskinud.
Me seilame täna koju.
Eric.
Pane tähele.
Sa pead ettevaatlikum olema.
Ettevaatust, Grimsby!
Minu tütred seitsmelt merelt,
ma ootan uudiseid kõigist teie vetest.
Tamika, Perla,
nii hea on teid näha.
Caspia, Indira,
mu süda hõiskab, et te kõik siin olete.
Mala...
Karina...
Kus on Ariel?
Sebastian?
Sina pidid hoolitsema selle eest, et Ariel siin oleks.
Ma üritasin, majesteet,
aga see laps on ilmvõimatu.
Ma tuletasin seda kogunemist talle täna hommikul meelde.
Mida muud saaks üks koorikloom teha?
Sa võid ta üles otsida.
-Jah, majesteet. -Jah.
Otsekohe.
"Jah, majesteet. Otsekohe, majesteet."
Kui keeruline saab ühe merineitsi leidmine üleüldse olla?
Kui mul veab, pean ainult ühe ookeani läbi otsima.
Kus sa oled, lapsuke?
Me ei tohiks paleest nii kaugele tulla, Ariel.
Lähme tagasi.
Kuidas see töötab?
Lähme, Ariel. Palun?
Kalake, ära ole selline maimuke.
Ma pole maimuke.
Ma usun, et tulime piisavalt kaugele.
Oota.
Mis see on?
Sellist pole ma kunagi näinud.
Tule!
Ariel! Oota mind!
Sa tead, et ma ei jaksa nii kiiresti ujuda.
Vaata kõike seda.
Seda laeva kasutasid nad ilmselt lahinguteks või midagi.
Jah, väga tore.
Lähme nüüd siit ära.
-Kas võttis uimed jahedaks? -Minul või?
-Kaugel sellest. -Hästi.
Siis võid sa siia jääda ja valvata, et haisid ei tuleks.
Hea küll, priima.
Mida?
Ariel, oota!
Kas sa arvad tõesti, et siin võib haisid olla?
Kalake.
Vaata seda.
Kõige väiksem kolmhark, mida ma näinud olen.
Mina olen kuningas Kalake, seitsme mere valitseja!
Ei tea, miks inimestel nii pisikest vaja peaks minema.
Kajakas kindlasti teab.
Nagu alati.
Rahune maha.
See on kõigest su peegelpilt.
Rahune maha.
Mitte midagi ei juhtu.
Kalake, ettevaatust!
Kalake!
Kas kõik on hästi, Kalake?
Muidugi.
Tähendab, ma olen ka suuremaid haisid näinud.
Nende ees ei tohi taanduda, tead.
Sa pead näitama, kes on...
Tule tagasi, Kalake. See on kõigest Kajakas.
Ariel. Tere, plika, kuidas läheb?
Ära pane tähele, napsasin midagi hamba alla.
Kajakas, me leidsime veel aardeid.
Jah, käisime laevavrakis,
kus oli tõeliselt jube.
Inimeste nodi.
Hea küll, näita ette.
Näita ette.
On sul aimu, mis see on?
Ossa.
See...
See on... Jah.
See on ülimalt ebatavaline.
Mis see siis on?
See on...
See on tingeltangel.
-Tingeltangel. -Jah.
Inimesed kasutavad neid oma juuste sättimiseks.
Lihtsalt keerutad pisut
ja sikutad, nii et mõni tükk tuleb lahti,
ja tulemuseks on kunstipäraselt meeldiv soengupahmakas,
mis ajab inimesi hulluks.
Tõesti? Seda tahaks ma näha.
-Ei tohi. -Kalake.
Sa tead, et see on tõsi.
Sinu isa ei luba sul ikka veel veepinnale minna, mis?
Ei, see on keelatud.
Tema arust on kõik inimesed barbarid.
Pole nad nii hullud midagi.
Kui sa just kookospähkel pole.
Nad vihkavad kookospähkleid.
Kui mõni neile näppu satub,
löövad nad selle prauhti puruks. Täitsa imelik.
-Ja mis see on? -Ariel!
Olen seda plikat otsides pool ookeani läbi ujunud.
Ariel!
Sebastian!
-Vabandust! -Ariel!
Mida sa seal üleval teed?
Raiskad aega selle jabura linnuga, kes ei tee ujumisel ja lendamisel vahet?
Hei!
Sa oled kindlasti tänase korallkuu täielikult unustanud?
Oo ei!
Oo jaa!
Kuningas Tritoni tütarde kogunemine,
kust üks on puudu.
Mu isa lööb mind maha!
-Vabandust, ma pean minema! -Jajah.
Hea küll, kullake. Mina ka.
Pean õhku hingama.
Jah, kiirusta koju, printsess.
Me ei tahaks issi kogunemisele hilineda, või mis?
Võibolla ma liitun nendega.
Või oodake, paha lugu küll.
Tundub, et vanem vend unustas tädi Ursula peole kutsuda.
Jälle.
Mina peaksin pidusid korraldama, mitte kutset ootama.
Millised pidusöögid meil toimusid, kui mina veel palees elasin!
Ja vaadake mind nüüd, suguvõsa paariat.
Olen peaaegu olematuks kidunud.
Tõrjutud ja pagendusse saadetud, poolenisti hulluks aetud,
olen 15 pikka aastat selles väikeses hämaras praos elanud.
Sellal, kui issi ja tema ärahellitatud merinutsud korallkuud tähistavad.
Nojah, ma pakun neile põhjust midagi tähistada.
Võimalik, et ma leidsin viimaks issi nõrkuse.
Jah.
Punapea huvi inimeste vastu võib olla just see võimalus,
mida ma oodanud olen.
See on vastutustundetu.
Sinu õed tulid siia ainult korallkuu ühe faasi ajaks.
Kas sa kujutad ette, et mõni neist kogunemise maha magaks?
Ei. Sul on õigus.
Anna andeks.
See polnud Arieli süü.
Me käisime avastusretkel ja hai ajas meid taga ja...
Hai?
Nii et sa käisid jälle vrakkide juures?
Need veed on ohtlikud.
Sul pole vaja minu pärast muretseda.
Aga ma muretsen, pisike.
Ma muretsen siiski.
Sa pead oma huvist inimeste vastu üle saama.
Ma tahan nende kohta lihtsalt rohkem teada saada.
Sa tead juba piisavalt.
Ma ei tea peaaegu midagi.
Sa ei luba meil isegi veepinnal käia.
Miks sa pead nii põikpäine olema?
-Täpselt nagu su emagi. Ma... -Ma olen ta tütar.
Jah, piisavalt narr, et inimeste maailma kütkesse langeda.
-Kui sa püüaksid vaid mõista... -Ma olengi püüdnud.
Ma olen püüdnud küllalt kaua sind mõista.
Aga kuni sa minu ookeanis elad, pead sa minu reeglitest kinni pidama.
Kas see on sulle arusaadav?
Lapsed. Kui neile pisut järele anda, ujuvad nad sind uimede alla.
Kas ma olin temaga liiga karm?
Kindlasti mitte.
Nagu ma alati ütlen:
"Lapsed peavad elama oma vanemate reeglite järgi."
Sul on tuline õigus, Sebastian.
Minu Ariel vajab pidevat järelevalvet.
Pidevat.
Kedagi, kes tal silma peal hoiaks.
Kogu aeg, päeval ja öösel.
Ja sina oled selleks sobiv krabi.
Ma olen selleks sobiv...
Ei, oota, seda ma ei... Mida?
Ei, ma teenin teid, majesteet, teie auväärse majaülemana.
Et mind kõige paremini teenida,
aita mu tütrekesel probleeme vältida.
-Aga ma... -Jah?
Mine.
Jah, majesteet.
Kuidas ma ennast küll nendesse jamadesse mässin?
Ma olen haritud koorikloom.
Mul on teisi valikuid.
Ma ei vaja seda.
Peaksin kuningale nõu andma,
mitte mingit jonnakat teismelist taga ajama.
Ariel, kas sinuga on kõik hästi?
Ta isegi ei kuula mind.
Ma pole üldse tema moodi. Ma ei näe asju tema kombel.
Ja ma...
Ma ei kujuta ette, kuidas saaks maailm, mis teeb...
nii imelisi asju, nõnda halb olla.
Vaadake, kas pole need asjad toredad?
Kas pole mu kogu siis täielik?
Kas pole ma siis tüdruk
Tüdruk, kellel on olemas kõik?
On mul varandus siin, arvutult aardeid
Kui palju imesid ühte koopasse mahub?
Siin ringi vaadates võiks mõelda
Jah, tal on olemas kõik
Mul on kuhjaga träni ja vidinaid
Mul on lademes seda ja toda
Kas on vaja kila-kola?
Mul on neid 20
Aga keda huvitab see?
Kah mul asi
Ma tahan enamat
Tahan olla inimeste seas
Ma tahan näha, neid tantsimas näha
Kõndida ringi nendel...
Mis on nende nimi? Ah! Jalad!
Uimedega laperdades kaugele ei jõua
Jalgu on vaja, et hüpata, tantsida
Et jalutada mööda...
Mis sõna see nüüd oli?
Tänavat
Seal ülal, kus nad kõnnivad Seal ülal, kus nad jooksevad
Seal ülal, kus peesitavad Nad päev otsa päikese käes
Uitavad vabalt ringi Ma soovin ka ise olla
Osa sest maailmast
Mida ma annaksin küll
Et elada sellest veest väljas?
Mida maksaksin küll
Et veeta päev soojal liival?
Kindlasti maa peal mõistavad nad
Kindlasti ei noomita seal tütreid
Andekaid neiusid, kes ujuda ei taha
On valmis seisma kahel jalal
Ja kes on inimeste teadmisteks valmis
Esitama neile küsimusi Ja vastuseid kuulma
Mis on tuli ja miks see...
Mis sõna see oli?
Põleb?
Millal on minu kord?
Kas ma ei ihkaks
Ihkaks avastada rannikut seal ülal
Merest pääseda
Sooviksin olla ma
Osa sellest maailmast
Ariel!
Ära mine!
Ei, ei, ei!
Mida ta enda arust teeb?
Teile pajatan loo põhjatust merest
Ja hei, tüürpoordi Korraga! Korraga!
Hoia alt, poiss, merineitsi sind ootab
Vee all salapärases sügavikus
Kes on vanamees?
Teile merekuningast laulan ma nüüd!
Ja hei, tüürpoordi Korraga! Korraga!
Kõigi ookeanide ja merede valitsejast
Vee all salapärases sügavikus Korraga!
-Aitab! -Korraga!
Tänan teid, härrased.
Lööme tantsu, just.
No kuule, tal on sünnipäev.
Jäta juba, Grimsby.
Miks ma ei võiks pisut lõbutseda?
Kõik teised lõbutsevad.
Isand, teie pole nagu kõik teised.
Teil on aeg ennast ülejäänud meeskonnast eristada.
-Aga ma olen üks neist. -Ja on aeg käituda
tulevasele kuningale sobilikult.
Kas rohkem minu isa moodi?
Ülejäänud maailmast äralõigatult.
Eric, sa saad minust aru küll.
Kui sa 21 aasta eest meile tulid,
võtsid kuningas ja kuninganna su omaks ja kohtlesid sind lihase lapsena.
-Nüüd täisealiseks saanuna... -Max.
Max!
Mida sa seal teed? Tule siia, poiss!
Tule juba.
-Mine. -Nüüd täisealiseks saanuna
vastutad sa oma kodu eest.
Sinu isa oleks seda oodanud.
Jah, äralõigatult ja hirmunult lossi sees lõksus istuda.
Ma ei suuda seda teha.
-Väike hirmutunne tuleb kasuks. -Grimsby, sa ei kuula mind.
Ma tahan olla teistsugune riigipea.
Seepärast me sellel merereisil olemegi, kas sa ei mõista?
Me peame kõigele avatuks jääma.
Ainult nii saab meie saar areneda.
Eric, mõtle sellele, millega sa riskid.
Ma ei oska seda selgitada, Grims.
See on mul veres.
Isegi praegu...
Ma tajun, et miski siin kutsub mind.
Torm läheneb kiiresti.
-Torm läheneb! -Torm!
Kõik mehed tekile!
-Kinnitage kõik luugid ja last! -Jah, söör!
Siduge kinni!
Tooge köied! Siduge kinni!
Mehed pumpade juurde!
Grootpuri maha võtta!
Raapuri kokku tõmmata ja kinnitada!
Liiga palju purjesid!
Koristage kliiver!
Kõik purjed kokku panna!
Kokku tõmmata!
Tõmba see alla!
Mehed!
Tulekahju!
Kõik pakpoordi!
Päästepaatidesse! Laev maha jätta!
Laev maha jätta!
Vette, poiss!
-Mine! Kohe! -Hüppa!
Vette!
Hüpake!
Ulata käsi, poiss.
Tule peale! Pea vastu!
Poiss! Paati! Kõik hästi?
Max.
Just nii, poisu. Hüppa vette.
Hea küll, poisu. Mine.
Mine!
Tule siia, poiss!
-Max! Tule! -Tubli poiss!
Tule!
Tule, Max!
Just nii.
-Sain sind kätte. -Eric!
Oo ei.
Ära istu pähe, lollpea!
Terekest. Ma ei oodanud siin sind näha.
Ja Arieli ei osanud ma ammugi oodata.
Kuula nüüd mind, linnuke.
Kuningas ei tohi sellest kuulda.
Me unustame, et see üldse juhtus.
Kas sa kuulad mind?
Jah.
Sina ei räägi kuningale, ja mina ka ei räägi,
siis püsin ma ühes tükis. Selge?
Selge.
Andeks, mida sa ütlesid?
Mu lips on läbi.
Mida annaksin, et elada sinu juures?
Mida maksaksin, et püsida su kõrval?
Mida teeksin Et näha sind mulle naeratamas?
Kus jalutaksime?
Kus jookseksime küll
Kui saaksime päev otsa Olla päikese käes?
Ainult sina ja mina
Ja kui saaksin olla
Osa su maailmast?
Vaadake abajasse, mehed.
Vaatame abajasse!
Silmad lahti!
Teisele poole!
Eluga, mehed. Tulge kaasa.
Liiva peal!
Siia!
Siiapoole.
Kas ta hingab?
Ta on elus!
Teatage kuningannale!
-Mine ees, semu. -Kiiresti, poisid.
Lossi tagasi.
Minge.
Lähme juba!
Läki.
Ei tea ma, millal
Ei tea ma, kuidas
Aga tean, et midagi on puhkemas nüüd
Vaata, küll siis näed
Minust kunagi saab
Osa su maailmast
Ei.
Ei, see on liiga lihtne.
Ta on nagunii inimeste maailma ära armunud,
ja nüüd leidis veel hingesugulase ka.
Kui veel ta issi teada saab.
Ta hüppab veel pinnale.
See plikatirts jookseb otse mu kombitsate vahele.
Siis kasutan ma teda oma väikeses mängus krevetina
ja rebin viimaks ometi Tritoni käest võimu,
mis oleks pidanud algusest peale mulle kuuluma.
Hea küll.
Olgu peale.
Kui kuningas sellest teada ei saa, pole häda midagi.
Kuningas ei pea teadma, et Ariel kasutas oma laulu inimese päästmiseks.
Pean ainult Arieli leidma ja ta koju toimetama.
Niisiis...
ta oli kuskil siin.
Jah, see peab õige koht olema.
Ma pean temaga ainult karmilt rääkima
ja aitama tal mõista, et see on mööduv kiindumus.
Küll ta siis ajapikku selle inimese unustab.
Ariel!
Sebastian, kuidas sa mind leidsid?
Mis see kõik olema peab?
Mida sa teed selle...
selle asjaga?
Kas pole mitte ilus?
Vaata tema igatsevat pilku.
Mida sina igatsusest tead?
Mida ta siin teeb?
See on laevavrakist.
Ma leidsin ta Näkirahult.
Ja seal on kindlasti palju muudki.
Ei! Ariel!
Laps, tule siia tagasi.
Ariel!
Sa pead oma inimesemaaniast üle saama.
Mul pole maaniat.
Ma olen kooriku all, aga mitte pime.
Ma nägin sind laevahuku ööl.
Mida?
Sinu isa tahab, et sa neist võimalikult kaugele hoiaksid!
Aga miks?
Sa tead põhjust.
Ma tean nüüd, et meil pole vaja neid karta.
Sebastian, kui sa oleksid vaid näinud, mis seal toimus.
Tuul tõukas laeva edasi ja nad täitsid taeva tulekeradega.
Hea küll, kuula mind nüüd.
Inimeste maailm on sasipesa.
Veealune elu on parem kõigest, mis neil seal üleval toimub.
Vetikad on alati rohelisemad
Kellegi teise järves
Sa unistad üleval käimisest
Kuid on suur viga see
Vaata parem maailma enda ümber
Siinsamas ookeanipõhjas
Nii palju imelist on su ümber
Mida muud otsida saad?
Lainete all
Kullake, elu on parem Siin all, kus on märjem
Mind uskuda võid
Kaldal töö kestab terve päeva
Palavas päikeses orjavad nad
Meil aga kulub aega vaid hõljumisele
Lainete all
Siin all kõik kalad on rõõmsad
Kui lainetes liuglevad nad
Kuival maal kalad pole rõõmsad
On kurvalt akvaariumis nad
Kuid kaladel akvaariumis on õnne
Neid ootab saatus hullemgi
Kui bossil kõht kunagi läheb tühjaks
Siis arvake, kes taldrikul maandub Oo ei!
Lainete all
Siin meid ei lööda Ei praeta ega sööda
Hautises
Maarottidele meeldib patta meid panna
Merepõhjas pääseme konksu otsast
Siin saadab meid edu Mullikesi keerutab elu
-Lainete all, hei -Lainete all
-Lainete all, jah, lapsuke -Lainete all
Kuna elu on siin magus Rütmi tunneme loomulikult
Loomulikult
Isegi tuural ja rail
Tekib tung teha pai
Meil on lustida hea Seda kuulama pead
Lainete all
Vaata seda.
Viidikad mängivad viiulit
Karpkalad mängivad harfi Kilpkonnad mängivad kannelt
Ja kõlab see hästi
Krokodillid mängivad pilli
Tuurad mängivad tuubat
Kilu näeb soulis ilu
Jah! Rai oskab mängida
Merikeeled keelpillil Meduusid naudivad bluusi
Vaalal huulil on laul
Teavad lõhe ja räim Kus on lahedaim hõim
Ja oh kui keras on kerakala!
-Jah! Lainete all -Lainete all
-Lainete all
Kui langust tantsib tangot
-On muusika see -Muusika see
-Mis neil on? Liiva vaid palju -Liiva vaid palju
Meil on kuum koorikloomade bänd Jah!
Iga auster siin teab Mis on rütmides head
-Lainete all -Lainete all
Iga merihobu annab siin hoogu
-Lainete all -Lainete all
Iga väikene vähk On siin laulmises täht
Seepärast on kuumem vee all
Jah, meil siin veab Selle adru seas
-Lainete all -All
Jah
Kuule, Ariel?
Keegi peab selle tüdruku uimed põranda külge naelutama.
Ära tule väitma, et Eric jaurab ikka tüdrukust, kes ta päästis.
Kardan küll.
Kas uppunud laevas oli ohvreid?
Mitte ühtegi, majesteet.
Jumal tänatud, et kõik ellu jäid.
Seda küll.
Tema rahutu iseloom valmistab mulle muret.
Need ohtlikud meresõidud, mida ta ette võtab.
Eric, istu.
Kas keegi on seda tüdrukut näinud, Grimsby?
Palun söö hommikust.
Me oleme otsinud.
Mingit tüdrukut polnud.
Sul vedas, et enne teadvuse kaotamist kaldale jõudsid.
Ta oli olemas ja päästis mu elu.
Istu, Eric.
-Mul pole kõht tühi, ema. -Ma olen su pärast mures.
Sa pole laevahukust saadik enda moodi olnud.
Kas sa naabersaartelt küsisid?
-Mitte kõigilt, aga... -Küsin ise.
Ei küsi sa midagi.
Sa ei lahku lossist enne, kui ennast paremini tunned.
Mul hakkab parem, kui ma ta leian.
Ära mõtlegi kasutada tüdrukut ettekäändena jälle jalga lasta
ja lihtsalt seiklemise nimel mõnel kaubalaeval oma eluga riskida.
"Lihtsalt seiklemise nimel"?
Ma otsin sidet teiste kultuuridega, et me maha ei jääks.
Tead, et eelmisel reisil vahetasime suhkruroogu 20 kasti hiniini vastu?
Euroopas ravitakse sellega malaariat.
Ja kus need 20 kasti nüüd on?
Merepõhjas.
Mitu laeva on tänavu meie vetes põhja läinud, peaminister?
-Kuus, majesteet. -Kuulsid, Eric?
-Muidugi kuulsin. -Laevahukud, orkaanid.
Merejumalad on meie vastu.
Kui mitu korda pean ma...
Nad murendavad maad meie jalge all,
varastavad seda tagasi ookeani tõmmates.
Nad tapaksid meid kõiki, kui saaksid.
See on naeruväärne.
Kas ikka on?
Kas pean meenutama, et laevahukk tõi ka sind meie juurde?
Ja nüüd oleksin sind äärepealt laevahuku tõttu kaotanud.
Me ei saa sedasi saatust õrritama jääda.
See peab lõppema.
Mida see veel tähendab?
See tähendab, et...
et sinu vastutus on nüüd siin.
Ei mingeid merereise enam
ega olematute tüdrukute tagaajamist.
Ei tahtnud iial muud Kui avamerd ja taevast ma
Vabadust vanast tuttavast elust
Nüüd kummitavad mind Mööduvad päevad ja tunnid
Ainult sinust mõtlen ma veel
Seal oled sa
Minu kohal
Viid mind oma lauluga
Tundmatusse metsikusse merre
Kaugel merede taga
Mind ootas sügavik
Peaaegu uppusin
Kuni tulid sina ja leidsid mind
Nüüd viibin kaldal ma
Kuid olen ikka merel eksinud
Sellest tundmatust metsikust merest Mind tule otsima
Taas
Mõtlen vaid, kes oled ja kus viibid
Minu peas kaigub su meloodia
Tugevam kui vastuvool Sel ööl, kui päästsid mind
Heiastus su siluett, kui kerkis aokuma
Sinu üle
Ei saa ma sinust üle
Tundmatus metsikus meres
Kuhu ei ulatu inimese pilk
Kui su pilk Silmapiirist helgib rohkem
Ja oled viimaks ehtne, siin mu kõrval
Nüüd seisan ma siin kaldal
Kuhu jätsid mind
Ja sinu hääl on nagu
Sireen, mis kutsub mind
Tundmatusse metsikusse merre
Seal kahekesi olen sinuga
Ja loodan, et oled seal, vabas õhus
Ei juhata mind kaart ega kompass, ei
Aeg võib muuta kaldajoont
Ent aeg ei muuda mind
Kestku see või terve elu
Sind viimaks leian taas
Tundmatust merest
Tule mind otsima
Taas
Ariel, kas sa võiksid mulle appi tulla?
Ariel!
Jah, muidugi.
Kuidas seda lahti harutada?
Kas neil inimestel on üldse aimu, kui suurt kahju laevahukud tekitavad?
Vaevalt laevahukk neil kavas oli.
Nad on hooletud, Ariel.
Need korallid vajavad tagasikasvamiseks tuhandeid aastaid.
Ja nad tapsid peaaegu kõik sõnajalad.
Nad tapaksid ka meid, kui võimaluse saaksid.
Ei. Nad pole kõik sellised.
Kust sina seda tead?
Sa pole ühtegi neist näinudki.
Sa olid alles laps, kui ema suri
ja isa keelas meil veepinnale tõusta.
Meie pole kõik ühesugused. Miks peaksid siis inimesed olema?
Mis lugu inimestega on?
-Tahtsin öelda... -Vaata, mida nende laevahukk tegi.
Nad said väärilise palga.
Nad on kõige ohtlikum liik.
Rikuvad meie merd,
hävitavad korallrahusid,
ei austa ookeanide tasakaalu üleüldse.
Nad pole ainsad, kes tasakaalu ei austa.
Ariel, kuhu sa...
Mis temaga toimub?
Ta on lihtsalt selles vanuses,
kui ei taha enam koos vanemate õdedega aega veeta.
Täpselt. Te mäletate, milline mina olin.
Kuidas saaksime unustada?
Ei tea, mis näkil temaga vedas.
Krabi, majesteet.
Tule siia, Sebastian.
Hinga, Sebastian.
Ära unusta, et teod võivad süüd reeta.
Ära pinguta üle, jää rahulikuks.
Jah?
Jah, majesteet?
Sebastian...
Kas sa oled märganud, et Ariel käitub viimasel ajal pentsikult?
Pentsikult?
Ta on hajevil ja uneleb,
kaob tundideks kuskile.
Sa pole märganud?
Noh, ma...
Tegelikult ei ole, teate...
See tähendab, et ma ei...
Sebastian...
Ma tean, et sa varjad midagi mu eest.
Varjan midagi?
Arieli kohta.
Arieli?
Kas mu tütreke on armunud?
Ma püüdsin teda peatada!
Ma keelasin tal veepinnale minna!
Käskisin tal inimestest eemale hoida!
-Inimestest? -Teda selle kujuga nähes...
Inimesed? Kes siin inimestest rääkis?
Viime need asjad ära ja pöördume tagasi.
Ei mõtlegi!
Seal all on veel palju head kraami.
Kas meil pole juba piisavalt?
Tule, Kalake. Me alles alustasime.
Niisiis...
Sa rikkusid reegleid?
Sa käisid veepealses maailmas.
Üks laev läks põhja.
Mees oli uppumas. Ma pidin ta päästma.
Sa oleksid pidanud laskma tal uppuda.
Nad on metslased.
Sa ei tea seda.
Nad tapsid su ema.
Ma tean.
Aga...
seda tegi üks mees.
Miks süüdistada kõiki inimesi?
-Ema poleks süüdistanud. -Ei!
Aitab. Aitab nüüd küll.
Ja Eric polnud sellega seotud.
Eric?
Kas sa oled täielikult aru kaotanud?
Kui sa oleksid teda kuulnud, isa.
Ta on osavõtlik ja lahke ja...
Ta on inimene!
-Sina oled merineitsi! -Jah.
Aga see ei tee meist vaenlasi.
Luba mulle, et sa ei otsi teda enam kunagi.
-Ma ei saa. -Luba mulle, Ariel!
Ma ei saa sulle valetada. Ma ei tee seda.
Ma vannun, et panen sulle aru pähe!
Ei!
Palun!
Isa, lõpeta.
Sellele tuleb nüüd lõpp!
Palun lõpeta!
See on sinu enda huvides.
Isa, ei!
Ära enam kunagi lahku.
Ariel.
Ma...
Mine lihtsalt ära.
Vaene laps.
Vaene armas laps.
Su isa võib nii vihane olla.
Ta arvab, et teab kõike.
Kes sa oled?
Tundub, et sa ei mäleta mind.
Ma olen su tädi Ursula.
Merenõid?
Kes?
Mida on su isa sulle minust rääkinud?
Et sulle meeldib inimeste ja näkkide vahel tüli õhutada.
Kas ta ütleski nii?
Ma pole kaugeltki selline koletis, nagu ta väidab.
Ja ma tahan ainult aidata.
Ma ei vaja su abi.
Nagu arvad, kullake.
-Oota! -Jah?
Kuidas sa mind aidata saad?
Ariel?
Kuhu ta nende libedate tühikargajatega läheb?
Läki.
Tule sisse.
Tule sisse, lapsuke.
Ära ukerda käikudes.
See on ebaviisakas.
Andesta mu agressiivsele aiale.
Nii elada pole minu vaba valik, usu mind.
Issi on meie mõlemaga nii ebaõiglane olnud.
Ta kontrollib kõike, mida ütleme ja teeme.
Teatud mõttes oleme me sinuga samasugused.
Sa ei paista üldse selline, nagu isa sind kirjeldas.
Tõsi ka või?
Me ei saanud kunagi hästi läbi.
Õdede-vendade kalmaaritsemine.
Tema sai alati oma tahtmise, aga mida mina sain? Mitte midagi.
Tuhkagi, õhkagi, tutkit.
Kas kõlab tuttavalt, kullake?
Ma tean, mida sa üle elad, usu mind,
ja ma tean, miks sa siia tulid.
Ma pole kindel, et ise tean.
Jäta jutt.
Ma olen sind nüüd juba pikka aega jälginud, kallike.
Tegelikult tahad sa olla seal üleval, pealmaailmas.
See on sinus alati uudishimu tekitanud,
aga nüüd röövis see ka su südame.
Mis mõttes?
Sa oled nii noor.
Kas sa ei mõista?
Te olete teineteisele loodud.
Ja ma ei suuda vaadata sind sedasi kannatamas.
Juhtumisi saan ma sind aidata.
Kuidas?
Mure on lihtne.
Sa ei saa selles maailmas elada teisiti,
kui ise inimeseks hakates.
Inimeseks hakates?
Kas see on üldse võimalik?
Kallike.
Seda ma just teengi.
Selle nimel ma elangi.
Tunnistan, et seni olen olnud vastik
Ei tehtud nalja, kui mind hüüti Nõiaks, noh
Ent nüüdsel ajal olen
Parandanud oma käitumist
Kahetsesin pattu Nägin valgust, muutsin end
Tõsi? Jah
Ja õnneks tunnen pisut maagiat ma
See anne on mul olnud alati
Ja viimati, sa ära palun naera
Ma seda kasutanud olen
Õnnetute, üksikute ja masendunute peal
Hale
Vaesed viletsad hinged
Valulevad, hädalised
See siin ihkab olla kõhnem
See seal ihkab tüdrukut
Ja kas ma neid aitan?
Jah, tõepoolest
Need vaesed viletsad hinged
Nii kurb, nii tõsi see
Nad mu katla ümber tunglevad
Hüüavad: "Nõiu, Ursula, palun!"
Ja kas ma neid aitan?
Jah, ikka
On juhtunud küll kord või paar
Et keegi tasuda ei suutnud
Ja kahjuks tegema ma pidin Vastukarvapai
Jah, on vahel tulnud mõni kaebus
Kuid üldiselt ma olen olnud pühak
Neile vaestele viletsatele hingedele
-Merenõid! -Kuss.
Pakkumine on selline.
Ma segan kokku joogikese, mis teeb sinust kolmeks päevaks inimese.
Selge?
Kolmeks päevaks.
Enne päikeseloojangut kolmandal päeval pead sa printsikesega suudlema.
Ja mitte niisama suudlema.
Olgu see tõelise armastuse suudlus.
Kui sa seda teed, jääd sa igaveseks inimeseks.
Aga kui mitte...
muutud sa uuesti merineitsiks
ja kuulud mulle.
-Ei, Ariel! -Kuss!
Sa mõistad muidugi,
et sa pead loobuma oma merineitsiandidest.
Sa jääd ilma oma sabast, mis seal tolkneb ja sind põhja veab.
Sa ei saa enam vee all hingata. Kellel seda vaja?
Ja sa jääd ilma oma sireenilaulust,
sest see poleks ju õiglane, või mis?
Ära muretse.
Ma hoian seda siin enda juures ohutult ja helituna.
Kas lööme käed?
Ma ei tea.
Noh...
Ma pakkusin sulle parimat paketti, tüdruk.
Nojah...
Elu ongi karme valikuid täis, eksju?
Ei.
See on vale. Ma ei saa seda teha.
Hea küll, eks unusta pinnamaailm.
Lippa koju issi juurde
ja ära sealt "enam kunagi lahku"!
Las käia, sa vaene vilets hing!
Sa seda tee
Valik langeta
Mul on aega väga vähe
Ei saa ma päev otsa muneda
Hind pole kõrge, vaid sinu hääl
Sa vaene vilets hing
On kurb, ent tõsi see
Kui tahad ületada silla, tibuke
Pead teemaksu tasuma
Sa nopi saba pealt soomus
Ja poeta katlasse veretilk!
Risu, Räsu Ta on mul peos, poisid
Teie boss on hoos!
See vaene vilets
Hing!
Beluuga! Sevrjuuga! Tulge, Kaspia mere tuuled!
Amneesia, glossiit ja larüngiit
La voce mulle!
Laula nüüd!
Laula edasi!
Jah!
Vaadake ta väikeseid lollakaid jalgu!
Oeh, Ariel.
Noh, tule, tüdruk.
Vaju kas põhja või uju.
Olge mureta, poisid.
Ilma selleta pole tal lootustki.
Merineitsi ilma hääleta?
Ja igaks petteks
poetasin ma oma loitsu sisse veel midagi lisaks.
Ükskõik, kui väga see tüdruk üritab,
tal ei püsi meeles, et tal on seda suudlust vaja.
Nüüd on see ainult aja küsimus.
Ja siis kuulub ta mulle.
Ilma sabata pole üldse lihtne, mis?
Uju edasi.
Sa pead ainult merejalad alla saama.
Kohe oleme päral.
Kao siit eemale!
Taevas halasta.
Kas sinuga on kõik korras?
Vaene tüdruk.
Sa oled ilmselt šokis.
Ma otsin sulle midagi selga.
Järjekordne laevahukk.
Santa Maria.
Kuule, mis toimub, plika?
Ma arvasin, et sa ei tohi siia tulla. Nüüd aga sõidad laevaga?
See vastik merenõid varastas Arieli hääle.
Hei, Kalake.
Millest sa räägid?
Sebastian rääkis Tritonile, et Ariel päästis inimese,
-ja Triton sai vihaseks. -Hea küll.
-Ja siis... Oota! -Pärast jõuad selgitada.
-Sind tuleb siit minema saada. -Oota!
-Ma ei rääkinud veel merenõiast! -Nägemist.
Ja ära kellelegi merenõiast räägi!
Miski paistab sinu juures teistsugune.
Ära ütle ette.
Uus soeng, eks ole?
Sest sa kasutasid tingeltangelit? Ei?
Ma ei saa päris täpselt aru...
Aga ma tean, et kui siin küllalt kaua seisan...
Tal on jalad all, tohman!
Me oleme sellest rääkinud.
Mulle ei meeldi tohmaniks sõimamine.
Miks sa mulle midagi head ei ütle?
-"Hei, Kajakas. Su suled on kaunid." -Kõss!
Ole hea.
Sellest peab praegu piisama.
Ma viin sind lossi.
Küll nad seal teavad, mida sinuga peale hakata.
Sinu viskame sinna.
Täna oli hea püük.
Jätab hea mulje.
Paistab toores.
Sa pole veel lõpetanud?
Temal on midagi head!
Päris sõbralik kala.
Kala jätkub kaheks nädalaks.
Vaadake päikest ja taevast Ja liiva ja merd mu taga
Vaadake mind, järsku olen kuival maal Ja olen vaba
Ärge tehke väljagi Kui ronin esimest korda
Hüppan esimest korda
Püüan seista Aga raskusjõud tõmbab mind alla
Kõnni nüüd, Emile.
Sörgi edasi!
Sörgi!
Kutsu kiiresti Lashana!
Hea küll!
Mis siin toimub?
Taeva päralt!
See tüdruk takerdus võrgu sisse.
-Kas temaga on kõik hästi? -Jääb ellu.
Aga ta on palju üle elanud.
Ei lausu sõnakestki.
Ei tea, mis temaga seal juhtus.
Näe, see on tuli Nii soe ja hiilgav
Ja valgustab seda kambrit
Las ma imetlen seda Ai!
Lähedale minnes see näksab
Läksin liiga lähedale esimest korda
Sain kõrvetada esimest korda
Kõik on selgem ja eredam ja kuumem
Aga nüüd olen siin Nagu kala kuival maal
Püüan seista Aga raskusjõud tõmbab mind alla
Sa mu meie! Taevake.
Las ma viin sind üles,
kasin sind puhtaks ja otsin sulle riided selga.
Hea küll, mine nüüd.
Ikka sammhaaval.
Ta ei suuda üldse rääkida?
Pole ka mingi ime, Rosa.
Pärast kõike, mida ta üle elas.
Milline õnnistus, et veel hullemini pole.
Tal on nii äraolev pilk silmis.
Kui ta seebiga puhtaks küürida, on ta sama hästi kui uus.
Kas oleme ainult
Toit, mida rookida?
Kas selline on elu kuival maal?
Lapsuke, see sinine kleit su toast.
Sa olid vee all üksildane
Lase käia, Ariel, on tõusta aeg!
Ole hea. Lõhnab hästi, eks ole?
Ei, vaene tüdruk.
Sul on kõht vist väga tühi.
Rosa, too vaesele lapsele midagi süüa.
Ja tee ruttu, enne kui ta üritab harja nahka pista.
-Jah, proua. -Hea küll.
Küürime nüüd vetikahaisu maha, tüdruk.
Jah.
Jalga pigista kingad Ja korsett, mis on pingul
Ja õmblused on rebenemas
See on teiste naiste valik Küllap on siis õige
Kas mu unistused kohanevad
Raske uskuda.
Kaks laevahukku ühe nädalaga.
Prints Eric otsib ikka tüdrukut, kes ta päästis.
Ta ütles, et ei puhka enne, kui tüdruku leiab.
Oodake siin. Ma kutsun printsi.
Kui ma ootan esimest korda
Siin esimest korda
Nüüd esimest korda
Astub sisse sellest uksest ta
Trepist üles
Rannikult
Sellest hetkest
Ja ta naeratab
Nagu teaks
Kui ma ütlen
Kahju oli kuulda, mis juhtus.
Mis su nimi on?
Ta ei räägi, isand.
Ta...
Meil on hea meel, et siia sattusid.
Kas sul on kuskil elada?
Sugulasi?
Sel juhul võid sa siia jääda.
Nii kauaks, kui soovid.
Hoolitsege kõigi tema vajaduste eest.
Jah, teie kõrgus.
Laseme sul nüüd puhata.
Mõistad, mis hinda sa maksid Oma häälega
Kui ta sinust eemale pöörab
Need ohvrid, mida tõid Olid valik, mida tagasi ei saa pöörata
Eksinud
Esimest korda
Hirmunud
Esimest korda
Gravitatsioon on nagu vastuvool
Mis tõmbab mind
Alla
See on vähimagi kahtluseta
minu elu kõige alandavam päev!
Minust oleks võidud hautist teha,
nüüd aga pean siia üles ronima.
Kas nad ei võinud sulle alumisel korrusel tuba anda?
Ma loodan, et sa hindad seda, mida sinu pärast kannatan, neiu.
Ei.
Ära pööra mulle selga.
Mis sul arus oli, et otsustasid merineitsiandidest loobuda?
Kui saaksime sundida seda nõida neid tagasi andma,
siis võiksid sa koju minna ja olla lihtsalt...
Noh, lihtsalt olla...
Lihtsalt elu lõpuni õnnetu olla.
Jestas, kui pehmekooreliseks ma osutusin.
Heakene küll.
Ma üritan sind aidata.
Aga me peame julged olema ja kiiresti tegutsema.
Ära suudlust unusta.
Ei, ära suudle mind, vaid printsi!
Sa pead printsi suudlema.
Kas sa ei mäleta?
Sul on ainult kolm päeva aega...
Halloo?
Oo ei!
Ta pani sulle nõiduse peale.
Sa ei mäleta, mis?
Mida me nüüd teeme?
Nojah, aega ei tohi raisata.
Me peame leidma viisi, kuidas teid kahte kokku viia.
Sa oled lootusetu, laps.
Kas sa tead seda?
Täiesti lootusetu.
Rootsi laud.
Mida? Pähkleid polegi?
Mida sina siin teed?
Ah seal sa oledki.
Ma olen sind otsinud.
Kalake rääkis mulle kõigest.
Kas Ariel tappis juba printsi?
Ei, ta ei pea printsi tapma.
Suudlema, sa linnuaju.
Ja asi on arvatust hullem.
Nõid pani talle loitsu peale.
Niipea, kui ütlen, et ta peab printsi suudlema,
hüppab see mõte tal peast välja.
Nüüd on see meie teha.
Suudleme ise printsi või?
Unusta ära.
Kus Ariel praegu on?
Mis mõttes? Ta on siin...
Mida sa siin teed, lapsuke?
Sa ei tohi lihtsalt oma suva järgi ringi uidata.
Peitu!
Kes siin on?
See oled sina.
Tavaliselt ei käi siin kedagi.
Mu väike merineitsi.
Kõik on korras.
Sa võid seda vaadata.
Ma leidsin ta Cartagena rannikult.
Kas ta pole mitte ilus?
Õige küll. Sa...
Erilist vahet pole.
Enamik inimesi kasutab siin liiga palju sõnu, kuigi pole midagi öelda.
Tead...
Ma pole kunagi uskunud legende, et merineitsid ahvatlevad meremehi surma.
Võta ta endale.
Ei, päriselt. Ma tahan ta sulle anda.
Mul pole siin nagunii varsti enam ruumi.
Peaaegu kõik need asjad on mu merereisidelt pärit.
Ma tean, et selle kraami kogumine jätab totra mulje,
aga vaata seda kivistunud merekivi.
Kas sa suudad uskuda, et seal all on nii hämmastavaid asju?
Ei, oota!
Kuidas sa teadsid, et see oli seal sees?
Kogu selle aja?
See on uskumatu.
-Ah see. -Hei, tüdruk.
Selle korjasin ma siitsamast saarelt rannast.
Praegusel aastaajal on neid lademes.
Mul polnud aimugi, et sa seda oskad.
Mina või?
Tõesti?
Hea küll, käsi...
Kuidas ma...
Jah, just nii.
Just nii, tüdruk.
Mine aga jaole.
Ma näen sind.
Lase aga käia...
Vabandust.
Nojah...
Ma harjutan veel seda.
Mulle meeldivad need inimesed.
Nende kultuur ja kombed.
Kogu seda piirkonda tuntakse Brasiilia impeeriumina.
Seal on veel Venezuela...
Colombia...
Seda piirkonda kutsutakse Moskiitorannikuks.
Seda merd pole kaardistatud.
Kas poleks imeline avastada kohta, mida keegi pole varem näinud?
Tead, see...
See oli üks mu lemmikreise.
Ma ostsin sealt selle Peruu vaiba
koos kuue kangasteljega, millel seda kooti.
Veel üks. Hea küll.
See on meie saar.
Me oleme praegu selles lossis.
Siin on meie suurim küla.
Meie sadam oli kunagi terve piirkonna tihedaima liiklusega.
Ma loodan, et kunagi on jälle.
Ja siin on kaunis laguun väikese kosega.
Ja kõik see on vihmamets.
Võin seda sulle näidata, kui soovid.
Hea küll.
Lähme homme.
Aga käskija...
Grimsby, hästi.
Lase meile hommikuks hobune ja tõld valmis panna.
Kas saaksime omavahel rääkida?
Muidugi.
Ta on eriline, eks ole?
Ja see kuupaiste.
Me pidime kõik tõllad homme seda tüdrukut otsima saatma.
See tüdruk! Mul läks meelest.
Muidugi. Jah, me peame seda tegema.
-Mõistagi. -Ja ma tuletan meelde, Eric,
mida su ema eile ütles, et lossist ei tohi enne lahkuda,
-kui sa end paremini tunned. -Grimsby, ma tunnen end hästi.
Paremini, kui kunagi varem.
Jah.
Jah, seda ma näen.
Küllap võime ühe tõlla kõrvale panna.
Tundub, et leidsid sõbra.
Tule, Max.
Pärast näeme.
Ei, sa ei lähe ilma minuta.
Mulle on ainult kaks päeva jäänud.
Olen krabi, kellel on missioon.
Nõõ, King.
Olen selleks juba liiga vana.
Ei, ei, ei! Fuu, peletis!
Ma oskan veel.
Kes seal koos prints Ericuga sõidab?
Kas see tüdruk, kes kaldale uhuti?
Jah, Lashana.
Kas kuninganna ei käskinud printsil lossis püsida?
Käskis küll, Lashana.
Kas sul ei tule pahandusi talle tõlla leidmise pärast?
Mis tõllast sa räägid, Lashana?
Tahad proovida?
Võta.
Ettevaatust!
Eest ära!
Palun vabandust!
See läks napilt.
Kuulge! Eest ära!
-Pööra! -Kiiresti!
Oodake!
Ettevaatust!
Tasakesi!
See oli...
lõbus.
Las ma...
Ma aitan sind.
Eest ära.
Tulge siiapoole.
Tulge siia.
Just nii.
Jah, nõndaks.
Aitäh, poiss.
Saaremarja?
Kas on ilus?
-Kookospähklid! -Leivapuuviljad!
Kookospähkel!
Värsket kookospähklit?
Ei? Sa ei soovi?
Joo vett.
Aitäh, preili.
Neiu, kas soovite maitsta?
Seda läheb ka vaja.
Kas ma soola saaksin?
Head päeva, prints.
Küpsed mangod!
Kübar daamile?
Seal sa oledki.
Ei, liiga suur.
Proovi seda.
Troopilised lilled?
Hei! Kõik koos!
Noh, kas läks juba musitamiseks?
Ei. Romantikast rääkides on nad aeglased nagu teod.
Mine Kalakest otsima.
Me peame sellele kiiresti hoogu juurde andma.
Hea küll, kamandaja.
Andke tulla, andke aga tulla!
Tagasi, tagasi, tagasi!
Las käia!
Mulle meeldib hilisõhtune aeg.
Mõnikord näed puuladvas mõne pälli silmi...
Kuule!
Too see siia tagasi!
Tule!
Ettevaatust.
Ta läks vist siiapoole.
Kas kõik on hästi?
Kuule!
Anna mulle mu müts tagasi!
Hea küll siis.
Ma ei tahtnud sellest ilma jääda.
Kobi oma suurte paksude sulgedega eest, lind.
Ma ei näe midagi.
See õnnestus päris hästi, mis?
Aga midagi ei toimu.
Meil on aeg otsakorral, aga keegi pole huuli prunti ajanud.
Ma arvan, et on aeg tekitada pisut
romantilist häälergutust.
Palun, ei.
-Kajakas? Sa oled täitsa... -Mi-mi-mi
Hea küll. Jestas.
-See läks pisut mööda. -Ei.
Püüan jälle täppi panna.
Kas lõpetasid?
Hea küll, kuula mind.
Ariel ei tohi teada, et aitame.
Ta kupatab meid minema, kui meid näeb või kuuleb.
Ei, me peame seda salamahti tegema.
Me peame printsi töötlema.
-Sisendusjõu abil. -Hästi.
Kuidas me seda teeme?
Peame looduse helidega kokku sulama, et Ariel meid ei kuuleks.
Löökpillid.
Keelpillid.
Puhkpillid.
Sõnad.
Seal sa näed teda
Ta istub seal su vastas
Tal pole just palju öelda
Kuid temas on midagi erilist
Ja sa ei tea, miks küll
Aga sul on kange kihk
Sa tahad tüdrukut suudelda
Jah, sa tahad teda
Vaata teda, sa seda tead
Võimalik, et soovib tema seda ka
Kasuta sõnu, poiss, ja küsi temalt
Tahad proovida?
Kui aeg on küps
Siis see aeg on täna käes
Las käia, suudle tüdrukut
Ša-la-la-la-la-la, sa mu meie
Poiss on liiga uje vist
Ei ta suudle tüdrukut
Kas pole kurb
Kahju küll, nii pahasti
Ta jääb ilma tüdrukust
Tõmba õige tagasi, Kajakas.
Nii selge öö.
Orion on näha.
Meremehed otsivad tähtkujude abil teed.
See on Orion, jahimees.
Seal on Aries, Jäär.
See on Kassiopeia.
Naljakas.
Ma ei tea ikka veel su nime.
Vaatame. Kas see on...
Diana?
Ei?
Või...
Katherine?
Ei, Katherine kindlasti mitte.
Kuidas...
Taevas...
Aries?
Aries.
Arie...
Ari-el.
Ariel?
Ari-el?
Ariel.
See on ilus nimi.
Tähtedesse kirjutatud.
Nüüd on käes see hetk
Sinises laguunis ulpides
-Poiss, tee seda kohe -Poiss, parem tee seda kohe
Ükski hetk pole parem
Ta ei poeta sõnagi
Ja ta ei poeta sõnagi, enne kui
Suudled tüdrukut
Suudle tüdrukut
Ära karda sa
Meeleolu on valmis sätitud
-Lase käia, suudle tüdrukut -Suudle tüdrukut
Ära nüüd lõpeta
Ära püüa seda varjata Kuidas tahad
Suudelda tüdrukut
Triivi kaasa sa
Ja kuula seda laulu
Laul ütleb:
"Suudle tüdrukut"
Kõlab muusika
Sa kuula muusikat
End võta kokku
Suudle tüdrukut
End võta kokku
Suudle tüdrukut
Miks sa ei
Suudle tüdrukut
Lase käia ja
Suudle tüdrukut
Tee seda ja
Suudle tüdrukut
Mis see oli?
See läks napilt.
Liiga napilt.
Ma ei mõista.
Arvasin, et sellel väikesel barrakuudal pole lootustki
printsi ilma oma hääleta ahvatleda.
Kuidas see üldse võimalik on?
Me ei luba sellel enam juhtuda.
Ursulal on aeg asjad oma kombitsatesse haarata.
Kus see on?
No kuule. See peab siin kuskil olema.
Ei! Ei!
Keegi ei pane mu asju kunagi tagasi!
Ei! Kus see on?
Ei, ei, ei!
Ei!
Seal see ongi.
Leidsin.
See prints ei saa arugi, mis teda tabas.
Ainult veel üks päikeseloojang
ja siis panen ma Tritoni vingerdama.
Ma vaatan, kuidas ta siputab nagu ussike konksu otsas.
Kus ta siis on?
-Me ei tea, isa. -Ta on kadunud.
Mis mõttes kadunud?
Me oleme igalt poolt otsinud.
Temast pole kuskil märkigi. Teda pole selles meres.
Siis otsige uuesti.
Otsige kõigist seitsmest merest, kui vaja.
-Ariel ei oleks jälle pinnale läinud. -Ära isegi mõtle sellest.
See on arusaamatu. Miks ta lahkuma pidi?
Mul pole aimugi.
Vahet pole. Otsige ta üles.
Mida ma teinud olen?
Kõik magavad.
Peaksime ilmselt vait olema.
-Päev otsa oma toas? -Oota.
-Mine. Oo ei, mine sinna. -Ma pole teda näinud.
-Ettevaatust. -Ta kõigest puhkab.
Kas ta on mind vältinud?
Ei, majesteet.
-Ei? -Ei.
Sa paistad jube kindel olevat.
Teie vältimine pole Ericu moodi.
Kus ta siis on?
Ma loodan, et ta seda fantaasiatüdrukut ei otsi.
Ei, majesteet.
Seda võin ma täie kindlusega väita.
Tänu taevale ka selle õnnistuse eest.
See on märg.
Ma uurin asja.
Te peate tõepoolest välja puhkama.
Jah, küllap vist.
Aitäh, Grimsby. Head ööd.
Proua.
Vabandust.
Ma poleks pidanud täna lossist lahkuma.
Aga mul on hea meel, et lahkusin.
Kõik need reeglid...
Tegelikult ei sündinud ma nende seas
ja see tekitab ebamugava...
-Tere tulemast tagasi, isand. -Grimsby.
Loodan, et teil oli meeldiv väljasõit.
Jah, oli küll. Eks ole ju?
Jah. Väga tore.
Teil oli pikk päev, preili.
Me peaksime laskma teil sõba silmale saada.
Ja võimalik, et ka ennast kuivatada.
Jah. Me käisime sõudepaadiga laguunis
ja sattusime kardetavasti vette.
Igatahes head ööd.
Head ööd...
Ariel.
Tõldadest rääkides, isand...
Ma kardan, et need...
ei leidnud salapärast tüdrukut.
Ei leidnudki?
Kas võin küsida...
kas peaksime otsinguid jätkama?
Grimsby...
Ma lihtsalt...
Ma tunnen pisut...
Noh, kui teid huvitavad vanamehe nõuanded, isand...
siis ärge laske end kammitseda sellel, kuidas asjad peaksid olema.
Mõelge ainult sellele, mis on.
Head ööd.
Kuule! Ärka üles!
Mis on?
Hei, kas sa ei kuulnud kõlakat?
Kajakat?
Ei, kuulujutte, klatši
Kes-ütles-mida-kes-teeb-mida Jah, kõlakat
Ma lendasin maa ja mere kohal Kõrvu lahti hoidsin
Siis lendasin siia, et näeksid Ja kuulaksid uudist
Mäletad sood?
Mäletad mu laulu soos Kui tegin nagu...
Mäletan.
Sellest peale
Mis ta nimi on? See tüüp juuksepahmaka ja särgiga
-Prints. -Jah, prints
Ta on teinud vihjeid Ta tahab
Tead, kui inimesed Riietuvad hästi nagu pingviinid?
Loobivad tuvidele riisi?
Püüavad tuvisid õhku lasta
Aga need on vaid linnalegendid
Ma tean paljusid pakse tuvisid
-Kajakas... -Kuula mind ometi, Sebastian
Mul on kõlakaid
Tee rutem.
Sa ütled: "Mida?" Kui räägin sulle kõlakaid
Hea küll, sa kuula nüüd, tupsuke
Nii naised, kes pesevad pesu
Kui jahimees, kes voolib nooli
Palees käivad jutud
Et prints Eric palub kätt
-Mida? -Tundmatul tüdrukul
Räägitakse, et ta järsku valis
-Kuhu? -Uhhuu? Sa oled nagu öökull
-Kindlasti see uute varvastega plika -Ei!
Oo jaa, kõik võib olla Kes oskaks arvata
Meie väike Ariel pulmad teeb?
Las lendab riis ja lehvib kleit Ja mis see veel on?
Kui huuled surutakse kokku
Mul pole huuli, on vaid nokk
Võin anda sulle põsele musi noksti
Uskumatu.
Kuule, sina oled hirmus vaikne.
Oo jaa. Mis siis edasi?
Las käia!
Kas usud sa seda kõlakat?
Pane riidesse, laps.
Võta heaks see kõlakas
Meil on vaja enne päikeseloojangut palju teha.
Kõlakas, kõlakas, hei!
Palun jõua kätte see päev.
-Las käia, las käia, las käia -Las käia
Meil on kuulujutte, klatši
Kes-ütles-mida-kes-teeb-mida Jah, mis ma ütlesin
Las käia
Peame minema enne päikeseloojangut
Tuleb panna ta valmis Suureks finaaliks
Sa aja ta voodist välja
Ja säti valmis pulmadeks Päike loojub, ei saa passida
Kõlakas
Kajakas, sa oled liiga lähedal.
Taevake, see on imeline uudis.
-Eks ole ju, Grimsby? -Jah.
Ma pean tunnistama, et eksisin.
Tundub, et sa oled siiski oma unelmate tüdruku leidnud.
Jah. Milline üllatus, Eric.
Mida?
Ma tean.
Tean, et see juhtus kähku,
aga ma võlgnen talle oma elu.
Me tähistame.
Täna õhtul.
Sa tutvustad oma väljavalitut õukonnale.
Me võime selle ära korraldada, eks ole, Grimsby?
Jah. Kui sa tõesti seda soovid, Eric.
Mida ma... soovin?
Me mõlemad soovime seda.
Armas.
Meil on nüüd kõvasti tegemist.
Seda küll.
Alustame ettevalmistustega. Grimsby...
Ariel, plika.
Kuhu sa kadusid?
-Jah. Kas sa nägid teda? -Polnud õnne.
Lendasin kolm korda üle küla.
Vaata uuesti lossi!
Kohe on päikeseloojang. Me peame ta leidma.
Selge pilt.
Mis sellel topakal printsil viga on?
Siin toimub midagi kahtlast.
-Haiseb kahtlaselt... -Sebastian!
-Tule siia. -Mis on?
Ma tulen. Oota.
Jah, mis on?
Ma tean vist, kus Ariel on.
Mida me siis ootame?
Lähme juba!
Ariel?
Hüvasti, punapea.
Oo ei!
Riskeerisin kõigega
Ainult selleks, et langeda
Algusesse tagasi
Jälle rannikul
Jälle enne seda
Kui võtsid käest mul kinni
Kuival maal kindlasti
Mõistavad kõik
Ega jäta kedagi murtud südamega
Mida küll annaksin, et elada Seal, kus sinagi?
Kuhu ma lähen Kui pole kuskile pöörduda?
Mida sa teed, lapsuke?
Sa ei tohi nii kergesti alla anda.
See kõik peab olema mingisugune arusaamatus.
Ma vaatasin teid kahekesi.
Te olete mõeldud koos olema.
Seal te oletegi.
Ma olen otsinud.
Ja arvasin, et leidsin su, sest kuulsin.
Aga siis ma nägin, et see polnud sina.
See oli tema!
Aga ei olnud...
Peeglis mitte, aga tal oli...
Tal oli sinu hääl!
Mis jutt see on?
-Kas sa ei mõista, mida räägin? -Ei!
Printsi veeti ninapidi.
See naine, kes välja ilmus, on tegelikult maskeeritud merenõid.
Kas sa oled päris kindel?
Muidugi olen kindel!
Kas ma olen kunagi eksinud?
Tähendab, et olulistes asjades.
Mida me nüüd siis teeme?
Me peame midagi tegema,
enne kui prints Eric selle ligase kalmaariga paari läheb.
Jah, tüdruk, mine!
Kalake, räägi merekuningale, mis juhtus.
Ta peab kõigest teadma.
Hea küll.
Mida mina teen?
Sina vii mind lossi.
Me peame kihluspeo edasi lükkama.
Tõesti väga eriline.
Kangelaslikkus on liiga uhke sõna,
aga eks ma tõesti päästsin Ericu.
-Igaüks oleks seda teinud. -Muidugi.
-Grimsby. -Isand.
Kas sa Arieli oled näinud?
Teenijate sõnul lahkus ta varahommikul lossist.
Lahkus?
Mida siin imestada, Eric?
Ma ei saa aru. See pole sinu moodi.
Ma ei saa ka ise päriselt aru.
Tahtsin ainult...
-Arvasin, et... -Eric.
Aitäh.
Ma ei teagi, mida tahtsin.
Kohe oleme kohal!
Kui ma märku annan, lased mind lahti!
-Selge? -Selge.
Ei, tohman...
Pean üksi hakkama saama.
Kullake...
See kuulus minu emale.
Ja ma tahan selle sulle anda.
Sinu õnn on mulle kõige tähtsam.
Väga armas.
Vabandage mind.
Naudi pidu.
Eric.
See on ilus.
-Mida... -Sõrmus.
Sõrmus läks kaotsi...
Kas keegi on sõrmust näinud?
Kas te sõrmust nägite?
Kas nägite?
Kao eemale, räpane lind!
Aidake! Mind rünnatakse!
Ariel!
Ariel, ma olen sind otsinud.
Kes see on?
Mida sa teed?
-Grimsby, lase mind lahti! -Prints!
Hoidke teda minust eemal!
Ta on hull!
Mis toimub?
Ariel, lõpeta!
Eemale!
Ariel.
Jah.
See olid kogu aeg sina.
Ma oleksin pidanud teadma.
Ei tea, mis mulle sisse läks.
Ta nõidus sind ära.
Kao temast eemale!
Eric, ma tahan sulle öelda...
Suudelge ometi!
-Ma tahan, et sa kõike teaksid. -Enam pole miski tähtis.
Ei!
Püha taevas. Ta on mereolend.
Sa jäid hiljaks!
Hoia eemale!
Jää vait!
Eric!
Eric, ei.
See on merejumalate töö. Ma hoiatasin sind.
Nende maailm on kurjust täis.
Eric, oota! Eric!
Mida sa teed? Lase mind lahti!
Ära loodagi. Sa sõlmisid kokkuleppe, mäletad?
Kolm päeva suudluseta.
Kas hakkab meelde tulema?
Seda ma arvasingi.
Nüüd pead sa sellega elama, tips.
Ursula!
Lase ta lahti.
Unusta ära, vanem vend.
Ta kuulub nüüd mulle.
Kas saad aru?
Meil oli kokkulepe.
Vereleping.
Seda ei suuda isegi sina lõhkuda.
Anna andeks, isa. See kõik on minu süü.
Mida sa minu tütrest soovid?
Ei midagi.
Ma tahan sind.
Ma tahan näha sind kannatamas, nii nagu mina aastaid kannatasin.
Ja suure merekuninga tütar
on väga hinnaline.
Vaene vilets hing.
Hei! Võtke ta kinni, poisid!
Mina ei läheks.
Šokeeriv, eks ole?
Muidugi olen ma alati olnud tüdruk, kes oskab kaubelda.
Mida sa vahetuskaubast arvaksid?
Kui kalliks sa oma kulla Arieli pead?
See on nüüd minu oma.
Ei!
Isa!
Igavene koletis!
Ära ole narr, jõmpsikas!
Sa oled võimetu selle...
Selle eest sa veel maksad.
Võtke ta kinni!
Jäta oma inimkallimaga hüvasti.
Ära tee!
Mu lapsukesed!
Eric!
Mine kaldale. Ta tapab su ära!
Ma ei jäta sind maha!
Jah!
Ulata käsi!
Kohe!
Ettevaatust!
Nüüd valitsen mina meresid
ja kõik on abitult minu võimu all!
Ei!
Säh sulle tõelist armastust.
Hüvasti, armastaja.
Sa ohverdasid minu eest oma elu.
Ja sina võitlesid, et mu elu tagasi saada.
Ma ei võidelnud üksinda, isa.
Eric oli minuga.
Nüüd on vaid tähtis, et oled turvaliselt kodus.
Oma õiges kohas.
Isand, palun!
Meil on paati vaja.
Grimsby, me peame ta leidma!
Ja mis siis saab?
Ja mis siis saab, Eric?
Kullake.
Sul oli õigus.
-Ma ajasin taga fantaasiatüdrukut. -Ei.
Ei, ma eksisin.
Ta oli vägagi ehtne.
Nagu ka sinu tunded tema vastu, nagu ma nüüd mõistan.
Asi on vaid selles...
et meie maailmad pole mõeldud koos olema.
Sebastian!
See on nüüd küll nali.
Jah, majesteet.
Ma olen alati püüdnud teha seda, mis on parim meie rahvale.
Jah, majesteet.
Mis on parim minu tütardele.
Just nimelt, majesteet.
Ja ma olen teinud kõike, mida suudan, et ta õnnelik oleks.
Noh, mitte päris.
Ta soovib teistsugust elu, kui mina talle ette nägin.
Ta üritas teile selgitada, majesteet.
Aga ma ei saa teda enam kaitsta.
Nagu ma olen alati öelnud,
lastel tuleb lubada vabalt oma elu elada.
Või seda sa oled siis alati öelnud?
Jah, midagi sellist.
Siis on ainult üks murekoht jäänud.
Milline, majesteet?
Kui väga ma oma tütart igatsema jään.
Tubli poiss. Mine.
Uuesti?
Max?
Olge te mõlemad õnnistatud.
Imeline uudis.
Mis siin toimub, Grims?
Kuninganna tahtis teid korralikult teele saata, käskija.
Aitäh, majesteet.
Ei. Ma tänan sind.
Ma küll vihkan hüvastijätte, aga meil on veel põhjust tähistada.
Meie maailmad on üksteist liiga pikka aega vääriti mõistnud.
Teie abielu tähistab meie uut algust.
Jah. Algust.
Nüüd aga...
Asu teele
ja muuda maailma.
Või mida iganes sa tegema pead, et me teistest maha ei jääks.
See ei kõla minu ema moodi. Mida sa temaga tegid?
Minge nüüd.
Kas te olete otsustanud, kuhu kõigepealt minna?
Kaardistamata merre.
Hea küll!
Merineitsi ja mees.
Kes oleks osanud seda arvata?
Näe, kes siin on.
-Me tõime sulle midagi, Ariel. -Kindel see.
Millegi, mille äärepealt kaotasid.
Kus see on?
Sa istud selle peal, lind.
Minu väike merineitsi.
Hoidke teda kindlas kohas.
Loodetavasti tekitab ta teile vähem tüli kui mina.
Mul oli tingeltangeliga õigus, eks?
Jah, oli küll, Kajakas. Päriselt ka.
Sa ei lähe ju liiga kauaks?
-Eks ole, Ariel? -Muidugi mitte.
Tulen järgmise korallkuu ajaks tagasi.
Jah, seekord ära hiline.
Oled valmis?
Jah.
Jah, ma olen valmis.
Lapsuke.
Eric.
Aitäh, et mind kuulda võtsid.
Sa poleks pidanud oma häälest loobuma, et sind kuulda võetaks.
Aga nüüd ma kuulan sind.
Ja ma olen sulle alati toeks.
Me kõik oleme.
Ma armastan sind, isa.
Vetikad on alati rohelisemad Kellegi teise järves
Sa unistad üleval käimisest Kuid on suur viga see
Vaata parem maailma enda ümber Siinsamas ookeanipõhjas
Nii palju imelist on su ümber Mida muud otsida saad?
Lainete all Lainete all
Kullake, elu on parem Siin all, kus on märjem
Mind uskuda võid
Kaldal töö kestab terve päeva
Palavas päikeses orjavad nad
Meil aga kulub aega vaid hõljumisele
Lainete all
Siin all kõik kalad on rõõmsad Kui lainetes liuglevad nad
Kuival maal kalad pole rõõmsad On kurvalt akvaariumis nad
Kuid kaladel akvaariumis on õnne Neid ootab saatus hullemgi
Kui bossil kõht kunagi läheb tühjaks Siis arvake, kes taldrikul maandub
Oo ei! Lainete all
Siin meid ei lööda Ei praeta ega sööda
Hautises
Maarottidele meeldib patta meid panna Merepõhjas pääseme konksu otsast
Siin saadab meid edu Mulle keerutab elu
-Lainete all -Lainete all
Lainete all
-Lainete all -Jah, lapsuke.
Kuna elu on siin magus Rütmi tunneme
-Loomulikult -Loomulikult
Isegi tuural ja rail Tekib tung teha pai
Meil on lustida hea Seda kuulama pead
Lainete all
Vaata seda.
Viidikad mängivad viiulit Karpkalad mängivad harfi
Kilpkonnad mängivad kannelt Ja kõlab see hästi
Krokodillid mängivad pilli Tuurad mängivad tuubat
Kilu näeb soulis ilu
Jah! Rai oskab mängida Merikeeled keelpillil
Meduusid naudivad bluusi Vaalal huulil on laul
Teavad lõhe ja räim Kus on lahedaim hõim
Ja oh kui keras on kerakala!
-Jah! Lainete all -Lainete all
-Lainete all
Kui langust tantsib tangot
-On muusika see -Muusika see
Mis neil on?
Liiva vaid palju
Meil on kuum koorikloomade bänd Jah!
Iga auster siin teab Mis on rütmides head
Lainete all
Iga merihobu annab siin hoogu
Lainete all
Iga väikene vähk On siin laulmises täht
Seepärast on kuumem vee all
Jah, meil siin veab Selle adru seas
Lainete all
Jah
Subtiitrid tõlkinud Janno Buschmann